Document ID: 32012R1142

IZVEDBENA UREDBA KOMISIJE (EU) št. 1142/2012
z dne 3. decembra 2012
o stodvainosemdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z mrežo Al-Kaida
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z mrežo Al-Kaida (1), in zlasti člena 7(1)(a) ter 7(1)(b) in člena 7a(5) Uredbe,
ob upoštevanju naslednjega:
(1)
Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
(2)
Odbor za sankcije Varnostnega sveta Združenih narodov je 23. novembra 2012 sklenil črtati eno fizično osebo s seznama oseb, skupin in subjektov, za katere velja zamrznitev sredstev in gospodarskih virov, potem ko je proučil zahtevo za umik s seznama, ki jo je predložila ta oseba, in celovito poročilo varuha človekovih pravic, pripravljeno na podlagi Resolucije Varnostnega sveta Združenih narodov 1904(2009). Odbor za sankcije Varnostnega sveta Združenih narodov je 25. novembra 2012 sklenil črtati dodatnih pet fizičnih oseb s seznama. Poleg tega je 15. novembra 2012 Odbor za sankcije Varnostnega sveta Združenih sklenil, da spremeni devet vnosov na seznamu.
(3)
Slovenija je zahtevala, da se spremenijo podrobnosti v zvezi z njenimi pristojnimi organi.
(4)
Da se zagotovi učinkovitost ukrepov iz te uredbe, bi morala ta uredba začeti veljati takoj.
(5)
Prilogi I in II k Uredbi (ES) št. 881/2002 bi bilo zato treba ustrezno posodobiti -
SPREJELA NASLEDNJO UREDBO:
Člen 1
Uredba (ES) št. 881/2002 se spremeni:
(1)
Priloga I se spremeni v skladu s Prilogo I k tej uredbi.
(2)
Priloga II se spremeni v skladu s Prilogo II k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je zavezujoča v celoti in se neposredno uporablja v vseh državah članicah.
V Bruslju, 3. decembra 2012

Labels: 10
5